b'\n_START_ARTICLE_\nJangsu od Goguryeoa\n_START_PARAGRAPH_\nKralj Jangsu od Goguryeoa (394.\xe2\x80\x93491.) (vl. 413.\xe2\x80\x93491.) bio je 20. monarh dr\xc5\xbeave Goguryeo, najsjevernijeg od Tri kraljevstva Koreje. Rodio se kao najstariji sin kralja Gwanggaetoa Velikog, postav\xc5\xa1i njegov krunski prijestolonasljednik godine 408. i kralj nakon o\xc4\x8deve smrti 413. godine. Jangusova vladavina je trajala gotovo 78 godina, i obilje\xc5\xbeena je uspje\xc5\xa1nim nastojanjima da se na temelju o\xc4\x8devih vojni\xc4\x8dkih uspjeha Goguryeo prometne u velesilu Isto\xc4\x8dne Azije. Jangsu je tako godine 438. pokorio Xianbei, dr\xc5\xbeavu Sjeverni Yan te uspje\xc5\xa1no diplomatski manevrirao izme\xc4\x91u suparni\xc4\x8dkih carskih dinastija u Kini. Godine 475. je izveo uspje\xc5\xa1ni pohod na dr\xc5\xbeavu Baekje prilikom koga je ubijen kralj Gaero i dr\xc5\xbeavi Goguryeo pripojeno strate\xc5\xa1ki va\xc5\xbeno podru\xc4\x8dje doline Hana. Njegova vladavina, tokom koje je sagra\xc4\x91ena znamenita Gwanggaetova stela, se \xc4\x8desto navodi kao zlatno doba dr\xc5\xbeave Goguryeo. Naslijedio ga je unuk Munjameyong.'